VS000590
Datum: 1993-11-26T01:00:00.000+01:00
datum_sodbe_i_stopnje: 1998-09-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe skočnega sklepa in stopala in njihove posledice
fischer: hudi primeri
odskodnina: 6300000 SIT
opombe: II Ips 442/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Nesreča pri delu.

Poškodba

Izvin levega skočnega sklepa.

Telesne bolečine

2500000 SIT Hude bolečine en teden po nezgodi in potem še 10 dni po operaciji, srednje hude občasne bolečine v skupnem trajanju 60 dni, nato pa še kontinuirane lahke bolečine pred operativnim posegom in nato ob fizikalni terapiji v skupnem trajanju 90 dni.

#### Rehabilitacija

Hodil je na fizikalno terapijo.

#### Nevšečnosti med zdravljenjem

V bolniškem staležu je bil skupaj 114 dni. 14 dni je nosil vzdolžno prerezan mavec, ko pa je bil nato ugotovljen hrustančni kostni odlom leve skočne kosti, je bil operiran. Nosil je dokolensko mavčevo longeto, pri hoji je uporabljal bergle. Neugodno je bilo rentgeniziranje, jemanje sredstev proti bolečinam in antibiotikov.

Strah

300000 SIT Zdravljenje pri tožniku je bilo dolgotrajno in z naknadno potrebno operacijo, zaradi katere se je tožnik prestrašil in bil zelo zaskrbljen za izid zdravljenja. Ta sekundarni strah je tožnik doživljal zelo intenzivno in ves čas do operacije in še potem do izboljšanja stanja.

## Zmanjšanje življenjske aktivnosti

3500000 SIT Zaradi poškodbe tožnik ne more več opravljati prejšnjega dela, kar ga je pri 37 letih močno prizadelo. Tožnik je postal tudi invalid III. kategorije. Prizadet je tudi v prostem času, saj ne more dolgo hoditi, igrati nogometa, dlje voziti avta itd.

## Skaženost

Odškodnina zaradi skaženosti ni bila predmet odločanja pred revizijskim sodiščem.

---

ZOR člen 200, 203